Este oficial. A fost publicat în Monitorul Oficial ordinul Ministerului Muncii și Solidarității Sociale prin care se stabilește creșterea valorii tichetului de creșă începând cu luna aprilie.
Potrivit informațiilor furnizate de Ziarul Financiar și Mediafax, este vorba despre Ordinul Ministerului Muncii și Solidarității Sociale Nr. 660 din 26 februarie 2024, publicat în Monitorul Oficial Partea I, nr. 268 din 28 martie 2024.
Creşte valoarea tichetelor de creşă
Conform acestui ordin, pentru semestrul I al anului 2024, începând cu luna aprilie 2022, valoarea sumei lunare acordate sub formă de tichete de creșă este de 640 de lei. Această măsură vine în sprijinul părinților și familiei, facilitând accesul la serviciile de îngrijire a copiilor în perioada preșcolară.
"Pentru semestrul I al anului 2024, începând cu luna aprilie 2024, valoarea sumei lunare care se acordă sub formă de tichete de creşă, stabilită potrivit prevederilor art. 33 din Normele metodologice de aplicare a Legii nr. 165/2018 privind acordarea biletelor de valoare, aprobate prin Hotărârea Guvernului nr. 1045/2018, cu modificările ulterioare, este de 640 lei", potrivit ordinului publicat în această lună.